Նիկոլայ Շապարենկո

**Նիկոլայ Շապարենկո** (, ), ուկրաինացի ֆուտբոլիստ, Կիևի «Դինամոյի» և Ուկրաինայի ֆուտբոլի ազգայի  հավաքականի կիսապաշտպան, Եվրոպայի երկու առաջնության (2020 և 2024) մասնակից։

## Ակումբային կարիերա
Տասնմեկ տարեկանում տեղափոխվել է Մարիուպոլ, որտեղ մոտ մեկ տարի ֆուտբոլ է խաղացել Մանկական մարզադպրոց 4-ում, որից հետո տեղափոխվել է «Իլյիչևցի» ակումբի ակադեմիա։ Ճանաչվել է «Ղրիմի ձնծաղիկ» ֆուտբոլի ավանդական միջազգային պատանեկան մրցաշարի լավագույն ֆուտբոլիստ։

Դոնբասում կռիվների պատճառով 2014/15 մրցաշրջանին չեն մասնակցել 1998 թվականին ծնված Ուկրաինայի մանկապատանեկան ֆուտբոլի լիգայի խաղացողները։ Շապարենկոն և իր հասակակից մի քանի ֆուտբոլիստներ ընդգրկվել են Պրեմիեր լիգայի «Մարիուպոլ» ակումբ։ Պրեմիեր լիգայում նա առաջին անգամ խաղադաշտ է դուրս եկել 2015 թվականի ապրիլի 5-ին «Մարիուպոլ»-«Շախտյոր» հանդիպման 89-րդ րոպեին՝ փոխարինելով Իվան Մատյաժին։ Առաջնաելույթի օրը նա եղել է 16,5 տարեկան։ Շապարենկոն եղել է 1998 թվականին ծնված առաջին խաղացողը, որը հանդես է եկել Պրեմիեր լիգայում։

Նույն թվականի մայիսի 30-ին Պրեմիեր լիգայի առաջնության վերջին տուրում Օլիմպիական խաղերում Շապարենկոն Դմիտրի Սկոբլովի փոխարեն խաղադաշտ է դուրս եկել 63-րդ րոպեին և մրցավարի ավելացրած ժամանակաընթացքում դարձել գոլի հեղինակ։

16 տարեկան 238 օրականում Շապարենկոն դարձել է Ուկրաինայի առաջնության բարձրագույն դիվիզիոնի պատմության երկրորդ ամենաերիտասարդ գոլահարը և 1998 թվականին ծնված առաջին խաղացողը, որը գոլ է խփել Պրեմիեր լիգայում։

Առաջնության ավարտից հետո մամուլում տեղեկություններ են հայտնվեել Ուկրաինայի գործող չեմպիոն Կիևի «Դինամոն» հետաքրքրվում է Շապարենկոյով։  Կիևի «Դինամոյում»  երիտասարդ ֆուտբոլիստը հայտնվել էր 2015 թվականի ամռանը։

2017 թվականի նոյեմբերի 18-ին նա իր նորամուտը նշել է «Դինամոյի» առաջին թիմի կազմում Պրեմիեր լիգայի «Կրոպիվնիցկի Զվեզդայի» դեմ խաղու։ Ֆուտբոլիստը փոխարինման է  դուրս եկել 90-րդ րոպեին Ժունիոր Մորաեսի փոխարեն։

Շապարենկոյի նորամուտը եվրոպական մրցաշարերում տեղի է ունեցել հաջորդ խաղում, երբ Շապարենկոն փոխարինման դուրս եկել ՈՒԵՖԱ Եվրոպայի Լիգայի «Սկենդերբեուի» դեմ խաղում։

## Կարիերան հավաքականում
2018 թվականի մայիսի 31-ին նա իր նորամուտը նշել է Ուկրաինայի ֆուտբոլի ազգային հավաքականի կազմում Մարոկկոյի ֆուտբոլի ազգային հավաքականի դեմ ընկերական խաղում։ Գլխավոր մարզիչ Անդրեյ Շևչենկոն Վիկտոր Կովալենկոյի փոխարեն երկրորդ խաղակեսի սկզբում խաղադաշտ է մտցրել Շապարենկոյին։ Հանդիպումն ավարտվել է ոչ-ոքի՝ 0:0։

2021 թվականի հունիսի 1-ին գլխավոր մարզիչ Անդրեյ Շևչենկոյի կողմից ընդգրկվել է Ուկրաինայի հավաքականի պաշտոնական հայտացուցակում և մասնակցել 2020 թվականի Եվրոպայի առաջնության հանդիպումներին։ Մրցաշարում նա մասնակցել է քառորդ եզրափակիչ հասած Ուկրաինայի հավաքականի հինգ հանդիպման։ 2021 թվականի սեպտեմբերի 4-ին նա Ուկրաինայի հավաքականի կազմում առաջին գոլն է խփել՝ աշխարհի առաջնության ընտրական խաղում, Ֆրանսիայի ֆուտբոլի ազգային հավաքականի դարպասին։

2024 թվականի հունիսի 21-ին նա խփել է իր երկրորդ գոլը ազգային հավաքականի կազմում՝ 2024 թվականի Եվրոպայի առաջնության ժամանակ՝ Սլովակիայի ֆուտբոլի ազգային հավաքականի դեմ խաղում։

## Վիճակագրություն
### Ակումբային

### Հավաքական

*2024 թվականի հունիսի 21-ին կայացած խաղի դրությամբ։*

## Ծանոթագրություններ


## Նշումներ

## Արտաքին հղումներ
* Перепрыгивая барьеры. Кто такой Николай Шапаренко
* Страница футболиста на официальном сайте ФК «Ильичёвец»
* Профиль на официальном сайте ФК «Динамо»

 
Կատեգորիա:Դինամո Կիևի ֆուտբոլիստներ
Կատեգորիա:Մարիուպոլի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ուկրաինայի հավաքականի ֆուտբոլիստներ
Կատեգորիա:Ուկրաինացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ